Zdravniška zbornica Slovenije (v nadaljevanju: Zbornica) na podlagi a18.a člena Zakona o zdravniški službi (Uradni list RS, št. 72/06 - uradno prečiščeno besedilo, 68/06 - ZSPJS-F, 58/08, 15/08, 107/10, 40/12-ZUJF, 88/16, 40/17, 64/17 – ZZDej-K in 49/18, v nadaljevanju: ZZdrS) in na podlagi 6. in 10. člena Pravilnika o vrstah, vsebini, trajanju in poteku specializacij zdravnikov (Uradni list RS, št. 22/18; v nadaljevanju: Pravilnik) dne **26. 10. 2018** na spletnih straneh Zdravniške zbornice Slovenije: <http://www.zdravniskazbornica.si/> objavlja

**DRUGI JAVNI RAZPIS SPECIALIZACIJ ZDRAVNIKOV 2018**

**za posamezna specialistična področja**

**z znanim plačnikom**

**I. Vrste in število razpisanih specializacij**

Kandidat se lahko prijavi na vse specializacije s področja medicine, ki veljajo v Republiki Sloveniji. Specializacije bodo odobrene za specialistična področja glede na razpoložljivost prostih specializantskih delovnih mest pri pooblaščenih izvajalcih, v skladu s predvideno dinamiko zapolnjevanja teh mest za potrebe javne zdravstvene mreže.

Kandidat se **ne more prijaviti na specializacijo iz medicine dela, prometa in športa**, ker pri pooblaščenih izvajalcih ni na voljo prostih specializantskih delovnih mest.

Če se na razpis prijavi več kandidatov, kot je razpoložljivih specializantskih delovnih mest, se med njimi izvede izbirni postopek na enak način kot pri razpisu specializacij za posamezne izvajalce in za območje celotne države. V primeru, ko je za posamezno specializacijo s popolno vlogo prijavljenih enako ali manjše število kandidatov, kot je razpoložljivih specializantskih delovnih mest, se izbirni postopek za te kandidate ne opravi, opravi pa se razgovor s koordinatorjem specializacije ali njegovim namestnikom.

**II. Splošna določila**

Kandidat oziroma kandidatka (v nadaljevanju: kandidat) se lahko na enem razpisu prijavi le na eno upravno zadevo (ena specializacija za območje celotne države ali za posameznega izvajalca).

Kandidat, ki nima stalnega ali začasnega prebivališča v Republiki Sloveniji, mora v svoji vlogi **OBVEZNO NAVESTI POOBLAŠČENCA ZA VROČITVE.**

**Obvezna dokazila morajo biti predložena v slovenskem jeziku, neobvezna dokazila pa so lahko predložena v slovenskem ali angleškem jeziku.**

**Tako obvezna kot neobvezna dokazila so lahko predložena v izvirniku ali kopiji.**

**Dokazila, ki niso v slovenskem ali angleškem jeziku, pa morajo biti s strani v Republiki Sloveniji sodno zapriseženega tolmača uradno prevedena v slovenski jezik, pri čemer mora biti prevod besedila** zapečateno zvezan zizvirnikom besedila ali njegovo v Republiki Sloveniji overjeno kopijo**. V nasprotnem primeru dokazila ne bodo upoštevana.**

Dokazil, ki jih izdaja Zbornica, ter obveznih dokazil, ki jih Zbornica že vodi v registru zdravnikov, kandidatom ni potrebno prilagati vlogi.

Kandidati, ki so posamezna dokazila Zbornici že posredovali za potrebe prejšnjih razpisov, lahko v vlogi le poimensko navedejo ta dokazila, Zbornica pa jih bo upoštevala pri izbirnih postopkih. **Kandidate opozarjamo, da se po novem upoštevajo le mnenja mentorjev na obrazcu, ki je objavljen na spletni strani zbornice.** Če kandidati dokazil v vlogi (na obrazcu za dokazila za ocenjevanje izbirnih kriterijev, ki je v prilogi tega razpisa) ne bodo poimensko navedli, jih zbornica ne bo prenašala iz prejšnjih razpisov in ne upoštevala pri izbirnih postopkih.

**III. Pogoji za prijavo na razpis - OBVEZNA DOKAZILA**

Prijava na razpis (v nadaljevanju: vloga) mora vsebovati:

1. **dokazilo o zaključenem študiju**\* na medicinski fakulteti (smer medicina/splošna medicina oziroma za prijavo na specializacijo iz javnega zdravja ali maksilofacialne kirurgije tudi smer dentalna medicina) v Sloveniji ali **potrdilo o nostrifikaciji diplome** tuje medicinske fakultete ali **odločbo o enakovrednosti v tujini pridobljenega naslova** s slovenskim strokovnim naslovom doktor medicine ali doktor dentalne medicine (samo za specializacije iz javnega zdravja (ID spec. 22), in maksilofacialne kirurgije (ID spec. 28)), pridobljene v postopku priznavanja po zakonu, ki ureja priznavanje in vrednotenje izobraževanja izdano na podlagi Pravilnika o pripravništvu in strokovnih izpitih zdravstvenih delavcev in zdravstvenih sodelavcev na področju zdravstvene dejavnosti (Uradni list RS, št. 33/04, 38/06, 84/09, 107/10-ZPPKZ, 42/12, 4/15, 40/17 – ZZdrS-F in 64/17 – ZZDej-K) in potrdilom Medicinske fakultete Univerze v Ljubljani o uspešno opravljenih dopolnilnih obveznostih študijskega programa.

2. **dokazilo o strokovnem izpitu, opravljenem v Republiki Sloveniji**\* (opravljenem do razpisnega roka).

\* Namesto dokazil iz 1. in 2. točke:

* **odločbo o priznanju poklicne kvalifikacije** v Republiki Sloveniji, pridobljeno v postopku za priznavanje kvalifikacij po Zakonu o postopku priznavanja poklicnih kvalifikacij državljanom držav članic Evropske unije, Evropskega gospodarskega prostora in Švicarske konfederacije za opravljanje reguliranih poklicev oziroma reguliranih poklicnih dejavnosti v Republiki Sloveniji (Uradni list RS, št. 21/02, 92/07, 85/09,55/12 in 32/14) ali Zakonu o postopku priznavanja poklicnih kvalifikacij za opravljanje reguliranih poklicev (Uradni list RS, št. [39/16](http://www.uradni-list.si/1/objava.jsp?sop=2016-01-1704)) - za **kandidata, ki je kvalifikacijo pridobil v drugi državi članici Evropske unije;**
* **odločbo o priznanju poklicne kvalifikacije**, pridobljeno v postopku za priznavanje kvalifikacij po Zakonu o priznavanju poklicnih kvalifikacij zdravnik, zdravnik specialist, doktor dentalne medicine in doktor dentalne medicine specialist (Uradni list RS, št. 107/10 in [40/17](http://www.uradni-list.si/1/objava.jsp?sop=2017-01-2005) – ZZdrS-F) - za **kandidata, ki je kvalifikacijo pridobil v tretji državi**.

**3.** izjavo plačnika o plačilu vseh stroškov specializacije

4. a) potrdilo o nekaznovanosti

Potrdilo o nekaznovanosti se pridobi na Ministrstvu za pravosodje, Župančičeva 3, 1000 Ljubljana:

<http://e-uprava.gov.si/e-uprava/dogodkiPrebivalci.euprava?zdid=1207&sid=650>

Pri opciji namen izdaje izberite: zaposlitev.

Tuji državljani, ki v Republiki Sloveniji nimajo stalnega ali začasnega prebivališča, predložijo potrdilo o nekaznovanosti, izdano s strani pristojnega organa države, v kateri imajo stalno ali začasno prebivališče.

Veljavnost potrdila o nekaznovanosti je 3 mesece od dneva izdaje.

4. b) Kandidat k vlogi priloži svoj življenjepis na obrazcu europass

<http://www.europass.si/dokumenti_europass/europass_zivljenjepis.aspx>

**4. c)** **Dokazilo o plačilu upravne takse** - Kandidate obveščamo, da Zakon o upravnih taksah (Uradni list RS, št. 106/10 - uradno prečiščeno besedilo, 14/15-ZUUJFO, 84/15-ZZelP-J, 32/16 in 30/18 – ZKZaš ) določa  plačilo upravne takse za vloženo vlogo in izdano odločbo. Za vlogo 4,50 evra in za odločbo 18,10 – skupaj 22,60 evra. Takse se plačujejo na račun št.: SI56 0110 0100 0315 637, sklic SI11 27111-7111002-719504, koda namena: GOVT, BIC banke upravičenca: BSLJSI2X, upravičenec: Ministrstvo za zdravje.

**IV. Merila za izbiro – NEOBVEZNA DOKAZILA**

**Dokazila za ocenjevanje izbirnih meril niso obvezna priloga k vlogi in se vloga brez njih ne šteje za nepopolno.** V kolikor kandidat vlogi katerega izmed spodaj naštetih dokazil ne bo priložil, bo pri tem izbirnem merilu prejel 0 (nič) točk. **Zbornica kandidatov ne bo pozivala na dopolnitev neobveznih dokazil.**

Merila za izbiro ter pogoji za njihovo predložitev so enaki kot v javnem razpisu specializacij za posamezna specialistična področja za posamezne izvajalce in za območje celotne države.

**V. Roki in način oddaje vloge**

Pisne vloge z dokazili o izpolnjevanju razpisnih pogojev z oznako **»NE ODPIRAJ! - ZA JAVNI RAZPIS SPECIALIZACIJ«** se pošlje ali osebno vloži na naslov Zdravniška zbornica Slovenije, Dunajska cesta 162, 1000 Ljubljana, **do vključno 10. novembra 2018 (razpisni rok).**

Če na vlogi ni jasne oznake »Ne odpiraj! - Za javni razpis specializacij«, se šteje, da vloga ni bila vložena.

**Vloga je pravočasna**, če prispe na Zbornico najpozneje zadnji dan razpisnega roka oziroma je do tega dne **priporočeno oddana na pošto** (do vključno **10. novembra 2018**).

Vloga je popolna, če vsebuje vse sestavine, ki so zahtevane v tem razpisu. Izpolnjevanje pogojev se ugotavlja na osnovi obveznih dokazil.

Če kandidat v razpisnem roku ne bo predložil katerega izmed dokazil za ocenjevanje izbirnih meril, bo pri tem izbirnem merilu prejel 0 (nič) točk.

Obrazec za prijavo na razpis je priloga tega razpisa.

Po poteku razpisnega roka komisija za odpiranje vlog hkrati odpre vse vloge, ki so prispele do tedaj (datum odpiranja: **13. november 2018** ob 9. uri).

Odpiranju vlog sme prisostvovati vsakdo, ki kandidira na razpisu, oziroma njegov pooblaščenec.

Če komisija za odpiranje vlog ugotovi, da manjka katero izmed obveznih dokazil in je treba vlogo dopolniti, ker ne vsebuje vseh zahtevanih podatkov, obvesti kandidata o pomanjkljivostih, ga povabi, da jih odpravi v roku treh dni, in ga opozori na posledice, če jih ne bo pravočasno odpravil. Če pomanjkljivosti niso odpravljene, se vloga s sklepom zavrže.

Kandidati, ki se bodo v predpisanem roku prijavili na razpis, vendar bodo želeli kandidirati na drugo razpisano specializacijo, lahko prenesejo svojo prijavo na katerokoli drugo razpisano specializacijo do vključno **17. novembra 2018**.

Prenos prijave je možen z izpolnitvijo obrazca »Prenos vloge za odobritev specializacije«, ki je na voljo na Zbornici ali njenih spletnih straneh (http://www.zdravniskazbornica.si). **Kandidati naj bodo pozorni na morebitno potrebo po novi izjavi** za izvajalca oziroma nacionalno raven, ki **mora biti posredovana v izvirniku**. Šteje se, da je obrazec za prenos prijave oddan v roku, če je priporočeno oddan po pošti ali osebno na Zbornici do vključno **17. novembra 2018**.

Podatki o končnem številu prijavljenih kandidatov za posamezno razpisano mesto bodo na voljo pri Zbornici in na njeni spletni strani ([http://www.zdravniskazbornica.si](http://www.zzs-mcs.si)) od **19. novembra 2018** dalje. Kandidati lahko preko **intranetnih strani** (s svojim uporabniškim imenom in geslom) preverijo ali je njihova vloga/prenos vloge prispel ter ali je vloga popolna.

**VI. Odločitev o vlogah**

Izbirni postopek za vse prijavljene kandidate opravi Zbornica, ki odloči o vlogi v dveh mesecih po preteku roka za prenos vlog. Odločbo o specializaciji izda Zbornica v upravnem postopku.

**VII. Sklenitev pogodbe**

Pred začetkom opravljanja specializacije skleneta specializant in plačnik z Zbornico pogodbo, s katero se uredijo medsebojne obveznosti v zvezi s specializacijo. Specializant lahko prične s specializacijo šele po podpisu te pogodbe.

**VIII. Ostalo**

Razpisna dokumentacija (razpis specializacij, prijava na razpis in izjava iz tretje točke drugega poglavja) je vsem zainteresiranim dosegljiva tudi na Zbornici, Oddelek za specializacije, Dunajska cesta 162 (pritličje), 1000 Ljubljana, v času uradnih ur. Prav tako imajo možnost vpogleda v Pravilnik.

**IX. ODPRTI RAZPIS**

Za specializacije, ki so ostale nezasedene, se razpis ne zaključi, temveč ostane odprt do popolnitve prostih mest; v vsakem primeru pa se razpis zaključi najmanj 30 dni pred objavo novega razpisa **Upoštevajo se vse prijave,** **oddane osebno ali priporočeno na pošto do vsakega devetega dne v mesecu**. Zbornica začne postopek odobritve prispelih prijav za nezasedene specializacije vsak enajsti dan v mesecu. Če je enajsti dan v mesecu sobota, nedelja ali drug dela prost dan, se o vlogah odloča prvi naslednji delovni dan. Vloge, ki so oddane po datumu iz prejšnjega odstavka, se upoštevajo v naslednjem mesecu.. Prenos prijave bo mogoč tri dni po odpiranju vlog.

Za odpiranje in prenos prijav se smiselno uporabljajo določbe od 11. do 13. člena Pravilnika.

**Na odprti razpis se ne more prijaviti kandidat, ki je že v postopku razpisa in odobritve specializacije, pa v tem postopku s strani Zbornice o njegovi prijavi še ni odločeno.**

Za izbiro med kandidati veljajo določbe Pravilnika, ki veljajo za izbirni postopek, in razpisna merila iz razpisa, na katerem so bile te specializacije objavljene.

Ljubljana, **26. oktober 2018**

Dr. Zdenka Čebašek - Travnik, dr. med.

predsednica

**PROSIMO IZPOLNITE!**

**Prijava na javni razpis specializacij zdravnikov**

za posamezna specialistična področja

**z znanim plačnikom**

Ime in priimek kandidata: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum in kraj rojstva: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Naslov stalnega ali začasnega prebivališča (naslov, kjer kandidat dejansko prebiva):\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ime, priimek in naslov pooblaščenca za vročanje poštnih pošiljk\*:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\***pooblaščenec za vročitve**- Kandidat, ki nima stalnega ali začasnega prebivališča v Republiki Sloveniji, mora določiti pooblaščenca za vročitve

E-naslov: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Telefon (na katerem je kandidat dosegljiv): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum in fakulteta diplome: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum in kraj opravljanja strokovnega izpita: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vrsta specializacije: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Za glavnega mentorja predlagam: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Soglasje glavnega mentorja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Predlagani zdravnik mora biti glavni mentor. Glavnega mentorja določi Zbornica, pri tem pa upošteva predlog specializanta, zasedenost glavnega mentorja in regijo, v kateri je le-ta zaposlen.*

**IZJAVA**

**S svojim podpisom na prijavi jamčim, da so vsi navedeni podatki in priložena dokazila verodostojni.**

Datum: \_\_\_\_\_\_\_\_\_\_\_\_\_\_\_\_\_ Podpis: \_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

IZPOLNI PLAČNIK:

**Plačnik specializacije:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pravna ali fizična oseba, ki je plačnik)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(naziv, naslov, kontaktna oseba)

Izjavljam, da bom za zgoraj navedenega specializanta kril vse stroške specializacije, ter se zavezujem, da bom pred začetkom opravljanja specializacije s specializantom in Zdravniško zbornico Slovenije sklenil pogodbo, s katero bomo uredili medsebojne obveznosti v zvezi s specializacijo.

Datum: \_\_\_\_\_\_\_\_\_\_ Ime in priimek: \_\_\_\_\_\_\_\_\_\_\_\_\_\_\_\_\_\_\_\_\_\_\_ Podpis in žig: \_\_\_\_\_\_\_\_\_\_\_\_\_\_\_\_\_